CELEX: 32014R1271
Language: lv
Date: 2014-11-28 00:00:00
Title: Komisijas Īstenošanas regula (ES) Nr. 1271/2014 ( 2014. gada 28. novembris ), ar ko atļauj palielināt vīna stiprināšanas robežvērtības tādam vīnam, kas ražots, izmantojot dažos vīnogu audzēšanas reģionos vai to daļās no noteiktām vīnogulāju šķirnēm 2014. gadā ievāktās vīnogas

29.11.2014   
            
            
               LV
            
            
               Eiropas Savienības Oficiālais Vēstnesis
            
            
               L 344/10
            
         KOMISIJAS ĪSTENOŠANAS REGULA (ES) Nr. 1271/2014
   (2014. gada 28. novembris),
   ar ko atļauj palielināt vīna stiprināšanas robežvērtības tādam vīnam, kas ražots, izmantojot dažos vīnogu audzēšanas reģionos vai to daļās no noteiktām vīnogulāju šķirnēm 2014. gadā ievāktās vīnogas
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 91. pantu,
   tā kā:
   
               (1)
            
            
               Regulas (ES) Nr. 1308/2013 VIII pielikuma I daļas A.3. punktā ir paredzēts, ka gados, kuros klimatiskie apstākļi bijuši īpaši nelabvēlīgi, dalībvalstis var lūgt palielināt vīna spirta tilpumkoncentrācijas (stiprināšanas) robežvērtības par 0,5 %.
            
         
               (2)
            
            
               Beļģija, Bulgārija, Čehijas Republika, Vācija, Francija, Horvātija, Itālija, Ungārija, Austrija, Rumānija, Slovēnija un Slovākija ir lūgusi šādu stiprināšanas robežvērtību palielinājumu vīnam, kas ražots, izmantojot 2014. gadā ievāktās vīnogas, jo to augšanas periodā klimatiskie apstākļi bijuši īpaši nelabvēlīgi. Bulgārija, Čehijas Republika, Horvātija, Ungārija, Austrija, Rumānija, Slovēnija un Slovākija to ir lūgusi attiecībā uz visiem to vīnogu audzēšanas reģioniem. Beļģija ir iesniegusi lūgumu attiecībā uz vienu reģionu, Vācija – dažiem reģioniem, kā arī Mozeles un Zāles-Unštrutes reģiona daļām, Francija – dažām Odas un Ēro departamenta pašvaldībām, bet Itālija – dažiem reģioniem Itālijas ziemeļos un centrālajā daļā, kā arī Lacio un Umbrijas reģiona ACVN teritoriju. Beļģija, Francija un Itālija ir lūgusi palielināt stiprināšanas robežvērtību visam sevišķi nelabvēlīgu laika apstākļu skartajās teritorijās audzēto vīnogu šķirņu vīnam. Vācija lūdza palielināt stiprināšanas robežvērtību tikai vīnam, kas izgatavots no īpašām skartā Bādenes, Virtembergas un Mēklenburgas Landwein reģiona, kā arī attiecīgo Zāles-Unštrutes reģiona daļu vīna vīnogu šķirnēm.
            
         
               (3)
            
            
               Īpaši nelabvēlīgo 2014. gada laika apstākļu dēļ Regulas (ES) Nr. 1308/2013 VIII pielikuma I daļas A.2. punktā noteiktās dabiskās spirta tilpumkoncentrācijas palielinājuma robežvērtības dažos vīnogu audzēšanas reģionos vai to daļās nedod iespēju no visām vai konkrētām vīna vīnogu šķirnēm ražot parasti tirgū pieprasītu vīnu ar atbilstošu spirta tilpumkoncentrāciju.
            
         
               (4)
            
            
               Ņemot vērā Regulas (ES) Nr. 1308/2013 VIII pielikuma I daļas mērķi, proti, mazināt un ierobežot vīna stiprināšanu, un ņemot vērā to, ka minētās daļas A.3. punktā paredzēto atkāpi piešķir īpašos gadījumos, atļauja palielināt vīna stiprināšanas robežvērtības būtu jāpiešķir tikai tiem vīnogu audzēšanas reģioniem vai to daļām un vīnogu šķirnēm, kuras ietekmējuši īpaši nelabvēlīgi klimatiskie apstākļi. Tāpēc Beļģijā šāda atļauja būtu jāpiešķir tikai Valonijas reģionam, kuru skāruši minētie klimatiskie apstākļi. Vācijā šāda atļauja būtu jāpiešķir tikai vīnam no vīna vīnogu šķirnēm Blauer Spätburgunder, Schwarzriesling, Blauer Gutedel, Weißer Gutedel un Blauer Trollinger, kuras Bādenes reģionā ietekmējuši minētie klimatiskie apstākļi; vīnam no visām sarkanvīna vīnogu šķirnēm, ko ietekmējuši klimatiskie apstākļi Hessische Bergstrasse un Rheingau reģionā; no visām sarkanvīna vīnogu šķirnēm un baltvīna vīnogu šķirnēm Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling, Weißer Burgunder, ko ietekmējuši minētie klimatiskie apstākļi Zāles-Unštrutes reģiona daļā; no vīna vīnogu šķirnes Blauer Trollinger, ko ietekmējuši klimatiskie apstākļi Virtembergas reģionā; no vīna vīnogu šķirnēm Phoenix, Müller-Thurgau, Elbling un Regent, ko ietekmējuši minētie klimatiskie apstākļi Mēklenburgas Landwein reģionā; no visām vīna vīnogu šķirnēm Ahr, Mittelrhein, Nahe, Pfalz un Rheinhessen reģionā, kā arī daļā Mozeles reģiona, kuru ir skāruši minētie klimatiskie apstākļi. Francijā šāda atļauja būtu jāpiešķir tikai ierobežotam skaitam Odas un Ēro departamenta pašvaldību, kuras ir skāruši minētie klimatiskie apstākļi. Itālijā atļauja būtu jāpiešķir tikai Veneto, Friuli-Venēcijas-Džūlijas, Trento autonomās provinces, Bolcāno autonomās provinces, Lombardijas, Pjemontas, Emīlijas-Romanjas, Toskānas, Abruco un Apūlijas reģionam, kā arī Orvieto cilmes vietas nosaukuma aizsardzības teritorijai Umbrijas un Lacio reģionā, kuru ir skāruši minētie klimatiskie apstākļi.
            
         
               (5)
            
            
               Tāpēc ir lietderīgi atļaut palielināt vīna stiprināšanas robežvērtības tādam vīnam, kas ražots, izmantojot visu vai konkrēto šķirņu vīna vīnogas, kas 2014. gadā ievāktas vīnogu audzēšanas reģionos Beļģijā, Bulgārijā, Čehijas Republikā, Vācijā, Francijā, Horvātijā, Itālijā, Ungārijā, Austrijā, Rumānijā, Slovēnijā un Slovākijā vai to daļās.
            
         
               (6)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO REGULU.
   1. pants
   Atkāpjoties no Regulas (ES) Nr. 1308/2013 VIII pielikuma I daļas A.3. punkta, vīnogu audzēšanas reģionos vai to daļās, kas uzskaitītas šīs regulas pielikumā, un visām vai konkrētajām minētajā pielikumā norādītajām vīna vīnogu šķirnēm dabiskās spirta tilpumkoncentrācijas palielinājums 2014. gadā ievāktajām svaigajām vīnogām, vīnogu misai, rūgstošai vīnogu misai, rūgstošam jaunvīnam un vīnam, kas iegūts no 2014. gadā ievāktajām vīna vīnogu šķirnēm, nedrīkst pārsniegt šādas robežvērtības:
   
               a)
            
            
               3,5 % vīnogu audzēšanas A zonā, kas minēta Regulas (ES) Nr. 1308/2013 VII pielikuma I papildinājumā;
            
         
               b)
            
            
               2,5 % vīnogu audzēšanas B zonā, kas minēta Regulas (ES) Nr. 1308/2013 VII pielikuma I papildinājumā;
            
         
               c)
            
            
               2,0 % vīnogu audzēšanas C zonā, kas minēta Regulas (ES) Nr. 1308/2013 VII pielikuma I papildinājumā.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 28. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 671. lpp.
   
   
      PIELIKUMS
      Vīna vīnogu šķirnes un vīnogu audzēšanas reģioni vai to daļas, kurās saskaņā ar 1. pantu ir atļauts palielināt vīna stiprināšanas robežvērtības
      
                  Dalībvalsts
               
               
                  Vīnogu audzēšanas reģions vai tā daļa (vīnogu audzēšanas zona)
               
               
                  Šķirnes
               
            
                  Beļģija
               
               
                  Valonijas vīnogu audzēšanas reģioni (A zona)
               
               
                  Visas atļautās vīna vīnogu šķirnes
               
            
                  Bulgārija
               
               
                  Visi vīnogu audzēšanas reģioni (C zona)
               
               
                  Visas atļautās vīna vīnogu šķirnes
               
            
                  Čehijas Republika
               
               
                  Visi vīnogu audzēšanas reģioni (A un B zona)
               
               
                  Visas atļautās vīna vīnogu šķirnes
               
            
                  Vācija
               
               
                  Ahr vīnogu audzēšanas reģions
               
               
                  Visas atļautās vīna vīnogu šķirnes
               
            
                  Bādenes vīnogu audzēšanas reģions (B zona)
               
               
                  Vīna vīnogu šķirnes: Blauer Spätburgunder, Schwarzriesling, Blauer Gutedel, Weißer Gutedel un Blauer Trollinger
               
            
                  Hessische Bergstraße vīnogu audzēšanas reģions (A zona)
               
               
                  Visas atļautās sarkanvīna vīnogu šķirnes
               
            
                  Mittelrhein vīnogu audzēšanas reģions (A zona)
               
               
                  Visas atļautās vīna vīnogu šķirnes
               
            
                  Mozeles vīnogu audzēšanas reģions, izņemot Perl, Oberperl un Sehndorf apgabalu (A zona)
               
               
                  Visas atļautās vīna vīnogu šķirnes
               
            
                  Nahe vīnogu audzēšanas reģions (A zona)
               
               
                  Visas atļautās vīna vīnogu šķirnes
               
            
                  Pfalz vīnogu audzēšanas reģions (A zona)
               
               
                  Visas atļautās vīna vīnogu šķirnes
               
            
                  Rheingau vīnogu audzēšanas reģions (A zona)
               
               
                  Visas atļautās sarkanvīna vīnogu šķirnes
               
            
                  Rheinhessen vīnogu audzēšanas reģions (A zona)
               
               
                  Visas atļautās vīna vīnogu šķirnes
               
            
                  Zāles-Unštrutes vīnogu audzēšanas reģions, izņemot Mitelmarkas apgabalu (A zona)
               
               
                  Visas atļautās sarkanvīna vīnogu šķirnes un baltvīna vīnogu šķirnes: Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling un Weißer Burgunder
               
            
                  Virtembergas vīnogu audzēšanas reģions (A zona)
               
               
                  Vīna vīnogu šķirne Blauer Trollinger
               
            
                  Mēklenburgas Landwein vīnogu audzēšanas reģions (A zona)
               
               
                  Vīna vīnogu šķirnes: Phoenix, Müller-Thurgau, Elbling un Regent
               
            
                  Francija
               
               
                  Šādu pašvaldību teritorija (C zona):
                  
                              —
                           
                           
                              Odas departamentā: Aigues Vives, Alairac, Antugnac, Argeliers, Argens Minervois, Arzens, Azille, Badens, Bagnoles, Baraigne, Bellegarde du Razès, Belvèze du Razès, Bize Minervois, Blomac, Bouilhonnac, Brezilhac, Brugairolles, Cailhau, Calhavel, Cambieure, Camplong d'Aude, Canet, Carcassonne, Castelnaudary, Castelnau d'Aude, Caunes Minervois, Caux et Sauzens, Conques sur Orbiel, Escales, Escueillens et Saint Just de Bélangard, Espéraza, Fabrezan, Fa, Fanjeaux, Fenouillet du Razès, Ferran, Fleury d'Aude, Fontiès d'Aude, Ginestas, Gourvieille, Gramazie, Grèzes, Gruissan, Herminis, Homps, Hounoux, La Courtete, Lafage, La Force, La Redorte, Lasbordes, La Serpent, Lasserre de Prouille, Laure Minervois, Lavalette, Les Casses, Lezignan, Limousis, Mailhac, Malves en Minervois, Maquens, Mas Stes Puelles, Marcorignan, Marseillette, Mazerolles du Razes, Mirepeisset, Molleville, Montazels, Montbrun les Corbières, Montferrand, Montgradail, Montquiers, Montmaur, Montreal, Montseret, Moussoulens, Narbonne, Orsans, Ouveillan, Paraza, Plavilla, Pennautier, Pepieux, Peyriac Minervois, Pouzols Minervois, Puicheric, Raissac d'Aude, Ribouisse, Ricaud, Rieux Minervois, Roquecourbe-Minervois, Roubia, Roullens, Rouvenac, Rustiques, Saint Couat d'Aude, Saint Frichoux, Saint Gauderic, Saint Laurent de la Cabrerisse, Saint Marcel sur Aude, Saint Martin Lalande, Saint Michel de Lanes, Saint Nazaire d'Aude, Saint Papoul, Sainte Valiere, Salleles Cabardes, Salleles d'Aude, Salsigne, Seignalens, Thezan des Corbieres, Tournissan, Tourouzelle, Trausse Minervois, Ventenac Minervois, Villalbe, Villalier, Villarzel Cabardes, Villautou, Villedaigne, Villedubert, Villegly, Villemoustaussou, Villeneuve Minervois, Villeneuve les Montreal un Villesiscle,
                           
                        
                              —
                           
                           
                              Ēro departamentā: Beaufort, Montels, Olonzac un Oupia.
                           
                        
               
                  Visas atļautās vīna vīnogu šķirnes
               
            
                  Horvātija
               
               
                  Visi vīnogu audzēšanas reģioni (B un C zona)
               
               
                  Visas atļautās vīna vīnogu šķirnes
               
            
                  Itālija
               
               
                  Veneto, Friuli-Venēcijas-Džūlijas, Trento autonomās provinces, Bolcāno autonomās provinces, Lombardijas, Pjemontas, Emīlijas-Romanjas, Toskānas, Abruco un Apūlijas, kā arī ACVN “Orvieto” teritorijas vīna audzēšanas reģionā (C zona)
               
               
                  Visas atļautās vīna vīnogu šķirnes
               
            
                  Ungārija
               
               
                  Visi vīnogu audzēšanas reģioni (C zona)
               
               
                  Visas atļautās vīna vīnogu šķirnes
               
            
                  Austrija
               
               
                  Visi vīnogu audzēšanas reģioni (B zona)
               
               
                  Visas atļautās vīna vīnogu šķirnes
               
            
                  Rumānija
               
               
                  Visi vīnogu audzēšanas reģioni (B un C zona)
               
               
                  Visas atļautās vīna vīnogu šķirnes
               
            
                  Slovēnija
               
               
                  Visi vīnogu audzēšanas reģioni (B un C zona)
               
               
                  Visas atļautās vīna vīnogu šķirnes
               
            
                  Slovākija
               
               
                  Visi vīnogu audzēšanas reģioni (B un C zona)
               
               
                  Visas atļautās vīna vīnogu šķirnes